באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 זכתה בויל בשתי מדליות, זהב וארד. מדליית זהב במשחה ל-800 מטר חופשי בתוצאה של 8:08.62 דקות, לפני לוטה פריס מדנמרק (8:10.99 דקות) וקלואה סוטון מארצות הברית (8:15.53 דקות). תוך כדי המשחה היא קבעה תוצאה של 4:01.85 דקות ב-400 מטר. יממה לאחר מכן, ביום הולדתה, היא זכתה במדליית ארד במשחה ל-400 מטר חופשי בתוצאה של 4:01.24 דקות, אחרי מלני קוסטה מספרד (4:01.18 דקות) וקלואה סוטון (4:01.20 דקות). נוסף לכך, היא סיימה במקום שמיני במשחה ל-200 מטר חופשי בתוצאה של 1:57.27 דקות, בשלב המוקמות היא קבעה שיא אישי חדש של 1:55.40 דקות ועלתה מהמקום הרביעי.